Under junior-VM 1986 tok Kröll sølv i slalåm og i kombinasjonen, samt bronse i storslalåm. I løpet av karrieren vant han tre renn i verdenscupen, og hadde ytterligere tre plasseringer blant de tre fremste. I 1990 ble han østerriksk mester i storslalåm, og i 1991 og 1996 ble han mester i super-G. Under VM 1993 i Morioka kom Richard Kröll på 11.-plass i storslalåm, og under VM 1996 i Sierra Nevada ble han nr. 20 i super-G.